เมื่อเวลา 17.30 น. วันที่ 31 มกราคม พระบาทสมเด็จพระเจ้าอยู่หัวเสด็จออก ณ ท้องพระโรงกลาง พระที่นั่งจักรีมหาปราสาทในพระบรมมหาราชวัง พระราชทานพระบรมราชวโรกาสให้สมเด็จพระเทพรัตนราชสุดาฯสยามบรมราชกุมารีทรงนำผู้ที่ได้รับพระราชทานรางวัลเจ้าฟ้ามหิดล ประจำปี 2549 เข้าเฝ้าทูลละอองธุลีพระบาทรับพระราชทานรางวัลพระบาทสมเด็จพระเจ้าอยู่หัวพระราชทานพระราชดำรัส ใจความตอนหนึ่งว่า"เป็นที่ทราบดีว่าการศึกษา ค้นคว้า วิจัยทางการแพทย์และการสาธารณสุข ตลอดจนการนำสิ่งที่ค้นพบมาปรับใช้ให้บังเกิดเป็นผลประโยชน์ได้จริงนั้น มิใช่จะกระทำให้สำเร็จได้โดยง่าย ผู้ทำงานด้านนี้ต้องมีศรัทธาและเจตนาที่มั่นคง มีความเสียสละ อีกทั้งต้องมีความรู้ในศาสตร์ที่เกี่ยวข้องด้วย จึงจะพากเพียรกระทำได้สำเร็จ และเต็มใจยินดีที่จะกล่าวด้วยว่า ผลงานอันยิ่งใหญ่ที่ทุกท่านได้อุตสาหะศึกษาวิจัยนั้น ได้สำเร็จเป็นประโยชน์แก่ชนทุกชั้น ทั่วทุกส่วนของโลก ท่านทั้งหลายจึงนับเป็นแบบอย่างอันงดงามของบุคคลผู้ทำความดีเพื่อความดีโดยแท้ เพราะผลสำเร็จครั้งนั้นมิใช่เพื่อประโยชน์ของผู้หนึ่งผู้ใดโดยเฉพาะ แต่เป็นไปเพื่อนมนุษยชาติ"
พระบาทสมเด็จพระเจ้าอยู่หัวเสด็จออก ณ ท้องพระโรงกลาง พระที่นั่งจักรีมหาปราสาทในพระบรมมหาราชวัง เมื่อปี พ.ศ. ใด 
2549